شەفەق نیوز/ وەڕێەوبەرایەتی وەرگری شارستانی، ئمڕوو دووشەممە، کپەوکردن ئاگریگ لەناو دوکانیگ ناو بەنزینخانەی سوێرە لە پارێزگای واست راگەیان.
لە بەیاننامیگ رەسیە ئاژانس شەفەق نیوز وت: تیمەیل وەرگری شارستانی توەنستن ئاگریگ لەناو دوکانیگ لە بەنزینخانەی سوێرە کپەو بکەن، ودیاری کرد ک ئەو تیمەیلە ئاگرەگە کپەو کردن ونەیشتن بڕەسێدە بۆزەر وتانکیەیل سوتەمەنی.
بەیاننامەگە وتیش: کپەوکردن وسەردەوکردن لەلایەن تیمەیل وەبی تووماکردن زەرەدەیل گیانی وەگەرد کەمکردن زەرەدەیل دارایی تەوا بوی، وتیش: ئاگرەگە لەوەر شۆرتیگ کارەبایی بڵویزە کردیە.
